ધ ઓબ્ઝર્વરના અહેવાલ અનુસાર વિયેતનામ, કમ્બોડિયા, થાઇલેન્ડ અને લાઓસ જેવા દેશોની સ્થિતિ એવી બની જશે કે ત્યાંનું તાપમાન અત્યારે જે છે તેના કરતાં ડબલ થઇ જશે, જેની કોઇએ કલ્પના પણ નહીં કરી હોય અને આ દેશોમાં ૧૦૦ મિલિયન લોકો વસતા હશે કે જેમના માટે પૂરતો ખાદ્ય જથ્થો ઉપલબ્ધ નહીં હોય, આથી ભૂખમરાની સ્થિતિ આવી જશે. એવું પણ બની શકે કે અહીં વરસાદ અસામાન્ય કહી શકાય તેટલો પડશે કે જેથી પૂરની સ્થિતિ સર્જા‍શે અને પાકનું ધોવાણ થઇ જાય.